CELEX: 22014D0153
Language: sl
Date: 2014-07-09 00:00:00
Title: Sklep Skupnega odbora EGP št. 153/2014 z dne 9. julija 2014 o spremembi Priloge X (Splošne storitve) k Sporazumu EGP [2015/88]

22.1.2015   
            
            
               SL
            
            
               Uradni list Evropske unije
            
            
               L 15/78
            
         SKLEP SKUPNEGA ODBORA EGP
   št. 153/2014
   z dne 9. julija 2014
   o spremembi Priloge X (Splošne storitve) k Sporazumu EGP [2015/88]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo 2011/24/EU Evropskega parlamenta in Sveta z dne 9. marca 2011 o uveljavljanju pravic pacientov pri čezmejnem zdravstvenem varstvu (1) je treba vključiti v Sporazum EGP.
            
         
               (2)
            
            
               Izvedbeno direktivo Komisije 2012/52/EU z dne 20. decembra 2012 o določitvi ukrepov za olajšanje priznavanja zdravniških receptov, predpisanih v drugi državi članici (2), je treba vključiti v Sporazum EGP.
            
         
               (3)
            
            
               Prilogo X k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 1c (Sklep Komisije 2011/130/EU) Priloge X k Sporazumu EGP se doda naslednje:
   
               „2.
            
            
               
                  32011 L 0024: Direktiva 2011/24/EU Evropskega parlamenta in Sveta z dne 9. marca 2011 o uveljavljanju pravic pacientov pri čezmejnem zdravstvenem varstvu (UL L 88, 4.4.2011, str. 45).
               Za namene tega sporazuma se določbe Direktive uporabljajo z naslednjimi prilagoditvami:
               Brez poseganja Skupnega odbora EGP v prihodnji razvoj je treba opozoriti, da naslednja akta nista vključena v Sporazum EGP:
               
                           (a)
                        
                        
                           Uredba Sveta (ES) št. 859/2003 z dne 14. maja 2003 o razširitvi določb Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo le na podlagi njihovega državljanstva;
                        
                     
                           (b)
                        
                        
                           Uredba (EU) št. 1231/2010 Evropskega parlamenta in Sveta z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva.
                        
                     Zato se katera koli sklicevanja na ta akta ne uporabljajo v državah Efte.
            
         
               2a.
            
            
               
                  32012 L 0052: Izvedbena direktiva Komisije 2012/52/EU z dne 20. decembra 2012 o določitvi ukrepov za olajšanje priznavanja zdravniških receptov, predpisanih v drugi državi članici (UL L 356, 22.12.2012, str. 68).“
            
         Člen 2
   Besedili Direktive 2011/24/EU in Izvedbene direktive 2012/52/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 10. julija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3)
   
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 9. julija 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 88, 4.4.2011, str. 45.
   
      (2)  UL L 356, 22.12.2012, str. 68.
   
      (3)  Navedene so ustavne zahteve.